Venezuelë, kriza ekonomike vazhdon të thellohet
Njoftimi i Presidentit Maduro për masa të reja në përgjigje të krizës ekonomike shkakton kofuzion dhe frikë tek venezuelianët.
Presidenti venezuelian, Nicolas Maduro ka njoftuar se ka dalë me një “formulë magjike” për ta kthyer vendin në rrugën e duhur, ndërkohë që rritja e inflacionit, ndërprerjet e energjisë dhe urija masive po detyrojnë miliona vetë të largohen nga ky vend që dikur ishte më i begati i Amerikës së Jugut. Pronarë biznesesh të vogla dhe shumë qytetarë shprehin skepticizëm për propozimet dhe shqetësohen se gjërat do të shkojnë më keq. Situata u komplikua edhe nga tërmeti i djeshëm me fuqi 7.3 ballë. Situata po keqësohet përditë; njerëzit tani mbajnë stiva me kartmonedha pas zhvlerësimit drastik të monedhës së vendit. Presidenti Nicolas Maduro ka reaguar me masa që rezultojnë në zhvlerësimin prej 96% të valutës vendase, bolivarit. Ekonomistët kritikuan masat drastike të Maduros. thotë ekonomisti Angel Alvarado. Qytetet i pllakosi heshtja pas njoftimit ndërkohë që pronarët e bizneseve dhe qytetarët përpiqeshin të parashikonin rezultatin e kësaj mase: thotë një venezuelian. thotë një venezueliane. Kaosi dhe mungesat ushqimore në Venezuelë po detyrojnë miliona vetë të largohen nga vendi. Shumë prej tyre janë vendosur në Brazilin fqinj. Në qytetin kufitar, Pacaraima tensionet sociale rezultuan në përleshje të shtunën, duke detyruar 1200 venezuelianë të largohen nga Brazili dhe të kthehen në situatën e tyre të pashpresë.